# Gwinieg-Breizh

Gwinieg-Breizh :
| Park kastell La Bretonnière. ||
| Anv gallaouek | Vinyoec |
| Anv gallek (ofisiel) | Vigneux-de-Bretagne |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Kastell-Briant-Ankiniz |
| Kanton | Chapel-Erzh (abaoe 2015) Sant-Stefan-Brengoloù (betek 2015) |
| Kod kumun | 44217 |
| Kod post | 44360 |
| Maer Amzer gefridi | Gwënola Franco 2020-2026 |
| Etrekumuniezh | Kumuniezh-kumunioù an Erzh hag ar Gevr |
| Bro velestradurel | hini ebet |
| Lec'hienn Web | (fr) vigneuxdebretagne.fr |
| Poblañsouriezh ||
| Poblañs | 6 328 ann. (2020) |
| Stankter | 116 ann./km² |
| Douaroniezh ||
| Daveennoù lec'hiañ | 47° 19′ 37″ Norzh 1° 44′ 14″ Kornôg / 47.3269444444, -1.73722222222 |
| Uhelderioù | kreiz-kêr : 80 m bihanañ 24 m — brasañ 92 m |
| Gorread | 54,68 km² |
| Gwinieg-Breizh ||
| kemmañ |
Gwinieg-Breizh a zo ur gumun a Vreizh, e Liger-Atlantel, e gevred ar vro.

## Douaroniezh

* Eieniñ a ra ar stêr Gevr e Gwinieg.

## Anv

* Erwan Vallerie (1995) : Vigno, 1038; Vigneu, 1287; Vignou, 1308; Vigneu, 1452, 1472, 1475; Vigneuf, 1477; Vigneu, 1731

## Istor
### Krennamzer

* War-dro ar bloaz 840 e chomas Lambert, alouber Kontelezh Naoned, un nebeud deizioù e La Paquelais gant e vagadoù.
* Ar Wenvidigez Françoise d'Amboise a chomas eno: ur groaz anvet "Kroaz ar Dugez Koant" a voe savet e koun anezhi e 1868 en antre ar bourk.
* Un akta sinet da goulz an Eskob Benead Naoned (1079-1115) dindan renadur Alan Fergant, Dug Breizh, a roe dalc'h ar Veuzid-Gwinieg da Chabistr Sant-Pêr evit adprenañ eneoù an aotrounez.
* Parrez Gwinieg a zo rannet etre pemp Breuriezh abaoe an XIII$^{vet}$ kantved:
** Breuriezh ar Bourk ;
** Breuriezh Biliais Deniaud ;
** Breuriezh La Roche ;
** Breuriezh Le Buron ;
** Breuriezh La Jambinière.

### XV$^{vet}$ kantved

* E 1489, e chomas an Dugez Anna Vreizh un nebeud sizhunioù e La Paquelais. He gward, Marichal Reoz, a zifenne outi mont tre e Naoned hag a glaske dimeziñ anezhi dre heg gant an Aotroù Albret. Da-geñver an degouezh-se e treuzas ar Pont Auduc savet e La Paquelais dreist ar Gevr e 1330. War a lavarer e lakaas houarnañ he c'hezeg war an tu-gin evit diheñchañ an dud kaset war he lec'h.

### XVI$^{vet}$ kantved

* E 1581 e erruas ar c'hentañ person e Gwinieg (Jean Legrand).
* E 1595 e voe brasaet iliz kentañ Gwinieg. E pad al labourioù-se e vo douaret delwenn war-varc'h Sant Martin e diazez ar savadur-se. Ne voe dizouaret nemet 260 vloaz goude.

### XVII$^{vet}$ kantved

* E -pad tost ur c'hantved (eus dibenn ar XV$^{vet}$ kantved betek torridigezh edit Naoned, d'ar 17 a viz Here 1685 e voe rannet ar gumuniezh relijiel gant ar brotestantiezh.

### Dispac'h Gall

* Krouet e voe kumun Gwinieg-Breizh e 1790 diwar ar barrez katolik. Lakaet e voe e Kanton an Templ hag e Bann Savenneg. E 1800 e voe lakaet en Arondisamant Naoned. E 1801 e voe lakaet e Kanton Sant-Stefan-Brengoloù pa voe diskaret Kanton an Templ.
* E-pad an Dispac'h Gall e voe kendalc'het an urzh er barrez gant Joseph François Rose Ollivier, beleg touer anezhañ. Met e 1793 e voe riñset ha gwerzhet iliz Gwinieg.
* E 1800: d'ar c'houlz-se e voe savet ar pep brasañ eus an tiez war ar maez. Implijet e voe greunvaen tennet diouzh mengleuzioù niverus Gwinieg. Ar mengleuzioù-se a bourchasas kalzik a vein da aozañ karterioù Naoned ivez.

### XIX$^{vet}$ kantved

* E 1850 e voe boulc'het labourioù iliz katolik La Paquelais.
* E 1860 a voe distrujet iliz katolik Gwinieg savet e 1595, hag adsavet en hevelep lec'h. E-barzh ar furchadennoù da neuze e vo adkavet Delwenn Sant Varzhin, sant-paeron ar barrez : emañ bremañ an delwenn-se dindan porched an Iliz.

### XX$^{vet}$ kantved
#### Brezel-bed kentañ

* Mervel a reas 206 gwaz ag ar gumun abalamour d'ar brezel, da lavaret eo 6,82% eus he foblañs e 1911.

#### Eil brezel-bed

* Mervel a reas c’hwec’h den eus ar gumun abalamour d'ar brezel hervez monumant ar re varv.

#### Trevadennoù

* Brezel Aljeria: mervel a reas ur milour eus ar gumun hervez monumant ar re varv.

### XXI$^{vet}$ kantved

* Lakaet e voe ar gumun e kanton Chapel-Erzh pa voe diskaret kanton Sant-Stefan-Brengoloù e 2014.
* Lakaet e voe ar gumun en arondisamant Kastell-Briant-Ankiniz en 2017.

## Monumantoù ha traoù heverk

* Kastell La Bretonnière.
* Kastell Le Bois-Rignoux.
* Kastell Le Buron.
* Monumant ar re varv er vered, luc’hskeudenn. Dioueliet e voe d’an 22 a viz Here 1922.
* Plakenn ar re varv (1914-1918) en iliz katolik, luc’hskeudenn.
* Iliz katolik an Drinded Santel, 1850, e La Paquelais.
* Iliz katolik Sant Varzhin.
* Iliz katolik Sant Varzhin, 1860-1876, er vourc'h.

## Emdroadur ar boblañs abaoe 1962

Niver a annezidi

## Tud

* Pierre le Moine des Ormeaux, selaouer ouzh Kambr ar C'hontoù Breizh e 1634
* Jean Raisin de Bois-Morin, mestr ouzh Kambr ar C'hontoù Breizh e 1745; laket en enor e 1767.

### Ardamezeg ar familhoù

| Cassard Aotrounez la Frusière | En argant e leon en sabel, leinet gant div valafenn ivez en sabel |
| Le Moine Aotrounez Ormeaux / Ourmeaux | Treustellet etre aour ha sabel a eizh pezh |
| Raisin Aotrounez Bois-Morin | En argant e gebrenn en glazur, heuliet ouzh kab gant div steredenn en gul, hag ouzh beg gant ur vlokad greunwin ivez en gul. |

## Liammoù diavaez

a vo kavet e Wikimedia Commons.
* (fr) vigneuxdebretagne.fr, lec'hienn ofisiel ar gumun.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Cassini - EHESS - Fichenn kumun Gwinieg-Breizh
* ↑ (fr)Les soldats de Loire Inférieure - Monumant ar re varv
* ↑ (fr) Memorial Genweb
* ↑ (fr) Fichenn hiniennel - Memorial Genweb
* ↑ (fr)Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr) Décret n°2016-1959 du 29 décembre 2016
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)infobretagne